जनसुनवाई में उठे बिजली संबंधी मामले
आईटीसेंटर में बुधवार को विधायक शुभकरण चौधरी, एसडीएम एमआर बगड़िया, प्रधान सविता खरबास ने जनसुनवाई की।
आठ गांवों के लोगों की जनसुनवाई में बिजली संबंधी मामले ज्यादा उठे। लोगों ने घरेलू कनेक्शनों के जले मीटर तीन-तीन साल से नहीं बदलने की समस्या बताई। रघुनाथपुरा के फूलाराम ने बताया कि उसके घरेलू कनेक्शन का मीटर साल भर पहले 11 केवी के फाल्ट से जल गया था, अभी तक नहीं बदला गया। जले हुए मीटर के कारण बिल की राशि भी अधिक आती है। लोगों ने निर्माणाधीन नाला गलत बनाने की शिकायत की। इस मौके पर बीडीओ प्रहलाद जाखड़, नायब तहसीलदार शिवनाथ सिंह, बिजली एईएन मनफूल महरिया, पीडब्ल्यूडी एईएन शंकरलाल, गुढ़ा बावनी सरपंच दारासिंह, गुढ़ा सरपंच रणवीर गुर्जर सहित कई लोग मौजूद थे।
सिंघाना| डूमौलीखुर्द में बुधवार को प्रशानिक अधिकारियों ने कैंप लगाकर जनसुनवाई की। एसडीएम सोहनराम चौधरी की अध्यक्षता में हुई जनसुवाई के दौरान ग्रामीणों ने कहा कि गांव के कुछ लोगों ने आम रास्ते में ईंट डालकर अतिक्रमण कर रखा है, आवागमन में परेशानी होती है। अतिक्रमण की सूचना पर तहसीलदार बृजेश कुमार ने मौका मुआयना किया तो वहां रास्ते में ईंट पाई गई। प्रशासन ने जब्त कर पंचायत को सुपुर्द कर दी। ग्रामीणों ने बताया कि जलस्तर तेजी से गिरने के कारण पेयजल संकट गहराने लगा है। सरकारी स्कूल की भूमि स्कूल के नाम नहीं होने की मांग पर प्रस्ताव बनाकर भेजने के निर्देश दिए। ग्रामीणों ने बताया कि गांव का संस्कृत स्कूल मंदिर में एक कमरे में चल रहा है। प्रशासन ने पूर्व में बंद हुए स्कूल के भवन में संचालित करने के निर्देश दिए। ग्रामीणों ने बिजली, पानी, पेंशन आदि समस्याओं से अवगत कराया। इस मौके पर तहसीलदार बृजेश कुमार, बीसीएमओ डॉ. छोटेलाल गुर्जर, सरपंच मेहरचंद सहित अनेक ग्रामीण मौजूद थे।
इधर, खानपुर में मंगलवार रात प्रशासन ने रात्रि चौपाल लगाकर ग्रामीणों की समस्याए सुनीं। बुहाना एसडीएम सोहनराम चौधरी ने ग्रामीणों की समस्या का जल्द समाधान करने के निर्देश दिए। एसडीएम सोहनराम चौधरी ने बताया कि रात्रि चौपाल के दौरान ग्रामीणों ने बताया कि खानपुर गांव आधा भाग सिंघाना से जुड़ा हुआ है। आधा भाग बुहाना तहसील में जुड़ा हुआ है। ग्रामीणों ने पूरे गांव को एक ही क्षेत्र से जोड़ने की मांग की।
सिंघाना. डूमौली खुर्द में जनसुनवाई करते एसडीएम सोहनराम चौधरी।
hin_Deva hin_Deva hin_Deva hin_Deva hin_Deva awa_Deva